Mir sind mit 8 anderne junge luet, ebe i dem 4WD car, d insle go entdecke.. zaemaegwuerflet us england, schottland, frankriich und de schwiiz! zerscht haend mer ufem feschtland na e instruktion becho, wo eus uf all moeglichi gfahrae hiigwiist haet (also die haend eim so richtig angscht gmacht mit bilder vo unfaell waenn mer nid ufpasst bim fahrae..-aber es isch wuerklich halb so wild!) ufem sand, 2m nebed em meer, zfahrae isch scho oeppis mega speziells..hine im auto haend mer gschwaetzt und immer  wieder usschau ghaltae nach wale- will die zu dere ziit grad vom suede in norde wanderet. au waenn s meer zu dere ziit mega ufwuehlt und wild gsi isch, haet me ab und zu en wal gsee uftauchae oder ufgumpae! so kul! es git so vieles zgsee uf fraser island: wunderschoeni viewpoints, suesswassersee (oberste bild rechts- krasse farbunderschied gell?!), raegaewald, dingo, schiffswrack oder "swimmping pool" (dh. dfelse am strand haend eine gformt und jedesmal waenn e grossi waellae chunnt, daenn chunnt mer e  duschi ueber und s ganze "pool" gseet us wienes glas champagner =)) . am erste abig haend mer oisi zelt ufgstellt und ois es feins BBQ gmacht (haet en chline campingplatz gha). ide 2. nacht haets daenn chli troepflet gha..bis aes daenn so richtig haet afangae schiffe...am afang isches im zelt ja na luschtig und spannend gsi..aber am letschtae morgae haets immer na so fescht graegnet, dass mer erscht sehr verspoetet gange sind..(zum glueck haend mir fraue us de gruppe mit de manne en guete deal abgmacht: fraue  duend esse vorbereite, manne duends chochae. fraue duend abwaeschae und dmannae duend alles zrugg is auto traegae (sind schliesslich staercher=). und last but not least: d manne duend im groeschte schiff d zelt abbraechae und d fraue spendieret de manne 2 $ fuer e warmi duschi! =))